
Disgrifiad Swydd 

ADRAN:	Blynyddoedd Cynnar a Gofal Plant

SWYDD:	Rheolwr Strategaeth a Digonolrwydd Gofal Plant

GRADD Y SWYDD:	GR12

YN ATEBOL I'R: 	Rheolwr Strategaeth, Partneriaethau a Gweithrediadau Blynyddoedd Cynnar

DIBEN Y SWYDD:	
Rheoli pob agwedd ar ddyletswyddau statudol yr awdurdod lleol mewn perthynas â'r Asesiad Digonolrwydd Gofal Plant, gan gynnwys datblygu a gweithredu cynllun strategol sy'n sicrhau bod opsiynau gofal plant priodol a digonol ar gael i fodloni gofynion Llywodraeth Cymru ac anghenion teuluoedd ar draws Pen-y-bont ar Ogwr.

Cefnogi unigolion a sefydliadau i greu darpariaeth gofal plant newydd, a chefnogi darparwyr presennol i ddatblygu, tyfu ac ail-lunio eu cynnig yn unol ag anghenion teuluoedd a chymunedau lleol.    

PRIF GYFRIFOLDEBAU A GWEITHGAREDDAU:

· Sicrhau bod yr awdurdod lleol yn bodloni ei ddyletswydd statudol o dan Ddeddf Gofal Plant 2006, gan weithio mewn partneriaeth â'r sector a gynhelir a'r sectorau preifat a gwirfoddol, i sicrhau lleoedd gofal plant digonol i ateb y galw ar draws y fwrdeistref sirol.
· Rheoli'r gwaith o ddatblygu a gweithredu cynllun gweithredu Asesiad Digonolrwydd Gofal Plant yr awdurdod lleol, gan sicrhau cynnydd yn erbyn amcanion a darparu adroddiadau rheolaidd i randdeiliaid yr awdurdod lleol a Llywodraeth Cymru. 
· Datblygu, sefydlu a chynnal strategaethau ymgynghorol gyda rhieni ar draws y fwrdeistref sirol i sefydlu a chynnal trosolwg o'r galw am leoedd gofal plant, a defnyddio'r wybodaeth hon i lywio'r gwaith o gynllunio lleoedd a datblygu gofal plant.
· Datblygu cynlluniau strategol ac arwain y gwaith o ehangu Dechrau'n Deg, gan gynnwys rhaglenni cyfalaf a recriwtio digon o ddarparwyr o ansawdd uchel.
· Sicrhau bod darpar ddarparwyr Dechrau'n Deg yn cyrraedd y safon ofynnol cyn cofrestru.
· Rheoli a gweinyddu, ar ran Llywodraeth Cymru, y grant cyfalaf prosiectau bach, gan sicrhau bod cyllid yn cael ei ddyrannu yn unol â thelerau ac amodau'r grant.
· Nodi cyfleoedd newydd ar gyfer arloesi i gefnogi'r gwaith o ddatblygu lleoliadau newydd a mwy o leoedd mewn lleoliadau presennol.
· Arwain ar ddatblygu modelau busnes strategol i gefnogi'r gwaith o sefydlu gofal plant cynaliadwy ar draws gwahanol sectorau gofal plant.
· Arwain ar ddatblygu cynllun gweithlu lleol i annog mwy o newydd-ddyfodiaid i'r proffesiwn.
· Cyfrannu at gynllunio lleoedd ar gyfer gofal plant i blant ag anghenion dysgu ychwanegol a / neu'r rhai y mae eu teuluoedd yn wynebu her. 
· Arwain panel mynediad i ystyried ceisiadau am allgymorth Dechrau'n Deg ac am grantiau gofal plant megis Dwylo Ychwanegol a Gofal y Tu allan i Oriau Ysgol â Chymorth.
· Rheoli perthnasoedd â darparwyr gofal plant presennol, gan gynnwys y rhai sy'n darparu Dechrau'n Deg a lleoedd addysg gynnar.
· Cydlynu'r gwaith o ddarparu gwybodaeth am fathau ac argaeledd darpariaeth gofal plant i'w defnyddio yn y Gwasanaeth Gwybodaeth i Deuluoedd a Dewis Cymru.
· Darparu rheolaeth linell effeithiol y Tîm Strategaeth a Digonolrwydd Gofal Plant Blynyddoedd Cynnar gyda chyfrifoldeb am reoli gwaith sy'n dod i mewn, arfarniadau aelodau o'r tîm yn ogystal â chefnogi eu datblygiad proffesiynol a datblygiad y tîm yn ei gyfanrwydd.
· Cadw'n gyfredol â datblygiadau lleol a chenedlaethol, a allai olygu bod angen gweithredu newidiadau i bolisïau a gweithdrefnau gwasanaeth.
· Cyfrannu at flaenoriaethau a phrosiectau gwasanaeth ehangach fel aelod o'r uwch dîm rheoli Blynyddoedd Cynnar a Gofal Plant.
· Dirprwyo dros y Rheolwr Strategaeth, Partneriaethau a Gweithrediadau Blynyddoedd Cynnar, pan fo angen. 


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth Cyfle Cyfartal ac arferion gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai. Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel y mae'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a'ch gradd.


Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).

Manyleb y Person
Rheolwr Strategaeth a Digonolrwydd Gofal Plant

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso/Profi

	Cymwysterau, Addysg a Hyfforddiant 


	· Addysg hyd at lefel gradd neu gyfatebol; neu'n gallu dangos cymhwysedd drwy brofiad sylweddol a pherthnasol.
· Tystiolaeth o ddatblygiad proffesiynol parhaus.
	Ydy



Ydy
	Cyflwyno Tystysgrifau Cymwysterau gwreiddiol a ffurflen gais. 

	Gwybodaeth a Phrofiad
	· Profiad rheoli sylweddol yn y sector Blynyddoedd Cynnar / Gofal Plant.
	Ydy
	Cyfweliad, ffurflen gais a phroses ddethol.

	
	· Gwybodaeth a dealltwriaeth o'r sector Blynyddoedd Cynnar a Gofal Plant a'r ddeddfwriaeth sy'n ei lywodraethu.  
	Ydy
	

	
	· Profiad o weithio ar lefel broffesiynol berthnasol, gydag effaith amlwg ynghyd â gwybodaeth gadarn a phrofiad o offer a phrosesau cynllunio busnes.
	Ydy
	

	
	· Gwybodaeth a phrofiad amlwg o feithrin a rheoli perthnasoedd â rhanddeiliaid.
	Ydy
	

	
	· Profiad llwyddiannus o reoli newid a datblygu gwasanaethau.
· Profiad cryf o strategaethau ymgysylltu â rhanddeiliaid a chydgynhyrchu.
· Dealltwriaeth dda o anghenion gofal plant amrywiol rhieni a gofalwyr, gan gynnwys y rhai sy'n agored i niwed.
	Ydy
	

	Sgiliau a Rhinweddau Personol
	· Gallu cyfathrebu'n glir, yn gryno ac yn hyderus, ar lafar ac yn ysgrifenedig.
	Ydy
	Cyfweliad, ffurflen gais a phroses ddethol.

	
	· Sgiliau cyflwyno hyderus.
· Sgiliau cynllunio a threfnu cryf.
· Yn rhesymegol ac yn gallu rheoli a chymhathu gwybodaeth gymhleth er mwyn gwneud penderfyniadau effeithiol.
	Ydy


	Cyfweliad, ffurflen gais a phroses ddethol.

	
	· Meddyliwr creadigol, sy'n gallu creu syniadau ac atebion newydd.
· Profiad o ymgynghori ac ymdrin ag amrywiaeth o randdeiliaid, gan gynnwys aelodau o'r cyhoedd, gyda'r gallu i ddeall a pharchu amrywiaeth o wahanol safbwyntiau, er mwyn datrys materion cymhleth.
	Ydy


Ydy
	

	
	· Gallu gweithio'n dda gyda chydweithwyr, gan gynnwys rheolwyr, fel aelod o dîm. 
· Gallu dylanwadu ar uwch arweinwyr mewn lleoliadau Blynyddoedd Cynnar a Gofal Plant a'u cynorthwyo, yn unigol a thrwy bartneriaethau neu glystyrau.
· Gallu arwain, cymell a datblygu tîm i sicrhau bod y gwasanaeth yn cael ei ddarparu mewn ffordd effeithiol ac effeithlon sy'n diwallu anghenion y gwasanaeth.   
	Ydy





Ydy

Ydy

	

	
	· Gallu adolygu, dadansoddi a dehongli gwybodaeth ariannol.
· Yn rhagweithiol, gyda'r fenter i reoli eich llwyth gwaith eich hun.
· Mae'r gallu i gyfarch cwsmeriaid drwy gyfrwng y Gymraeg yn un o'r gofynion ar gyfer y swydd hon.
	Ydy

